Constant Permeke

Constant Permeke (Anberes, Belgika, 1886ko uztailaren 31a - Jabbeke, Brujas, Belgika, 1952ko urtarrilaren 4a) flandestar margolaria eta eskultorea izan zen.

Biografia 

Brujas eta Ganteko akademietan egin zituen margolaritza-ikasketak. 1909an Sint-Martens-Latemen jarri zen bizitzen, eta Sint-Martens-Latemgo bigarren eskola espresionista sortu zuen Servaes, Frits Van den Berghe eta Gustave eta Léon de Smetekin batera.

Lehen Mundu Gerran zauri larriak egin zizkioten, eta Ingalaterrara eraman zuten. 1919an itzuli zen Flandesera. Pintura eta marrazkia landu zituen; gizonarekiko interes handia erakusten du bere obretan. 1935etik aurrera eskultura ere landu zuen, emakumeak biluzik, bereziki.

Erreferentziak 

Flandriako margolariak
Flandriako eskultoreak
Margolari espresionistak
Anberestarrak